钦定古今图书集成/明伦汇编/氏族典/第189卷 > 萧邺
## 钦定古今图书集成/明伦汇编/氏族典/第189卷 > 萧邺

按《唐书萧邺传》，“邺字启之，梁长沙宣王懿九世孙。及
进士第，累进监察御史，翰林学士，出为衡州刺史。大
中中，召还翰林，拜中书舍人，迁户部侍郎，判本司。以
工部尚书同中书门下平章事。懿宗初，罢为荆南节
度使，仍平章事，进检校尚书左仆射，徙剑南西川。南
诏内寇不能制，下迁检校右仆射、山南西道观察使”，
历户部、吏部二尚书，拜右仆射。还以平章事节度河
东，在官无足称，道卒。